section_heading: Povijest
paragraph_text: Godine 1948. u sklopu Tvornice precizne mehanike i optike Optika u Kraljevcu (Črnomerec) osnovana je Optička škola. Od 1949. godine u istom prostoru djeluje i Industrijska optička škola. Od 1953. godine objedinjene su u Industrijsku školu za preciznu mehaniku i optiku. Zbog potrebe za većim prostorom krenulo se u izgradnju nove školske zgrade, ovaj put u blizini tvornice Ghetaldus.